**Direcția de resurse umane și control intern managerial**

**Serviciul de resurse umane, organizare, salarizare**

**Nr. 24.861/30.08.2024**

**A N U N Ţ**

**privind organizarea examenului de promovare în grad profesional imediat superior celui deținut a unui** **funcționar public din cadrul aparatului de specialitate al Consiliului Județean Timiș, în data de30.09.2024 – proba scrisă**

 În conformitate cu prevederile art. 476 alin. (1), alin. (2) lit. a), art. 477 alin. (1), art. 478din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și art. 145 alin. (1) lit. a), art. art. 152 - art. 157 din anexa nr. 10 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare, **Consiliul Județean Timiș** organizează examen de promovare în grad profesional imediat superior celui deținut de funcționarul public, respectiv, din funcția publică de execuție consilier juridic, clasa I, grad profesional principal (ID 550.325) în funcția publică de execuție consilier juridic, clasa I, grad profesional superior la Serviciul juridic și contencios, **în data de 30 septembrie 2024 – proba scrisă**.

1. **DENUMIREA FUNCȚIEI PUBLICE, ÎNCADRAREA ACESTEIA ÎN STRUCTURA ORGANIZATORICĂ A INSTITUȚIEI ȘI CONDIȚIILE DE PARTICIPARE LA EXAMENUL DE PROMOVARE:**
2. Consilier juridic, clasa I, grad profesional principal (ID 550.325) la Serviciul juridic și contencios;
3. Potrivit prevederilor art. 479 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare**,** candidatul trebuie să îndeplinească următoarele condiții:

a) să aibă cel puţin 3 ani vechime în gradul profesional al funcţiei publice din care promovează;

b) să fi obținut cel puțin calificativul „bine” la evaluarea performanțelor individuale în ultimii 2 ani de activitate;

c) să nu aibă o sancţiune disciplinară neradiată.

 **II. PROBELE STABILITE PENTRU EXAMEN:**

 Potrivit art. 157 alin. (1) din anexa nr. 10 la Ordonanța de urgență a Guvernului nr. 57/2019 privind Codul administrativ, cu modificările și completările ulterioare, examenul va consta în 3 etape succesive, după cum urmează:

a) selecția dosarului de înscriere;

b) proba scrisă;

c) interviul.

Probele de examen se notează cu puncte de la 1 la 100, iar promovarea fiecărei probe se face ca urmare a obținerii punctajului minim de 50 de puncte pentru fiecare probă.

Potrivit art. 157 alin. (2) din anexa nr. 10 la Ordonanța de urgență a Guvernului nr.57/2019 privind Codul administrativ, cu completările ulterioare, se poate prezenta la următoarea probă numai candidatul declarat admis la proba precedentă.

 **III. CONDIŢII DE DESFĂȘURARE A EXAMENULUI:**

Examenul de promovare în grad profesional imediat superior celui deținut de funcționarul public seva organiza la sediul Consiliului Județean Timiș, b-dul. Revoluției din 1989, nr. 17, Timișoara, cu respectarea următorului orar:

a) în data de **30 septembrie 2024, ora 11,00 – proba scrisă;**

b) **interviul**, în conformitate cu prevederile art. 103 din anexa nr. 10 la Ordonanța de urgență a Guvernului nr.57/2019 privind Codul administrativ.

Dosarul de înscriere la examen se depune la secretariatul comisiei de examen, la sediul Consiliului Județean Timiș - Serviciul de resurse umane, organizare, salarizare, cam. 325, în termen de 20 zile de la data publicării anunțului pe pagina de internet a Consiliului Județean Timiș: [www.cjtimis.ro](http://www.cjtimis.ro) și la avizierul instituției, respectiv, **de la data de 30.08.2024, până la data de 18.09.2024 inclusiv.**

Persoana de contact: Georgeta Grigorescu, consilier I superior, telefon 0256406547, e-mail: georgeta.grigorescu@cjtimis.ro.

 **IV. DOCUMENTELE NECESARE ÎNSCRIERII:**

În vederea participării la examen, candidatul va depune până la data de 18.09.2024, inclusiv, la Serviciul de resurse umane, organizare, salarizare, conform art. 156 alin. (5) din anexa nr. 10 la Ordonanța de urgență a Guvernului nr.57/2019 privind Codul administrativ, cu completările ulterioare, următoarele documente necesare înscrierii:

a) copie a carnetului de muncă sau adeverinţa eliberată de Serviciul de resurse umane, organizare, salarizare în vederea atestării vechimii în gradul profesional din care se promovează;

b) copii ale rapoartelor de evaluare a performanţelor profesionale individuale din ultimii 2 ani de activitate;

c) adeverinţa eliberată de Serviciul de resurse umane, organizare, salarizare în vederea atestării situaţiei disciplinare a funcţionarului public, în care se menţionează expres dacă acestuia i-a fost aplicată o sancţiune disciplinară, care să nu fi fost radiată;

d) formularul de înscriere, prevăzut la art. 137 lit. b) din anexa nr. 10 la Ordonanța de urgență a Guvernului nr.57/2019 privind Codul administrativ, cu completările ulterioare.

 **V.** **BIBLIOGRAFIA/TEMATICA**

1. Constituția României, republicată,
2. Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

 - PARTEA a I - Dispoziții generale

 - PARTEA a II -a Administrația publică centrală

 - Titlul I Guvernul

 - Titlul II Administrația publică centrală de specialitate

 - PARTEA a IV -a Prefectul, instituția prefectului și serviciile publice deconcentrate

 - Titlul I Prefectul și subprefectul

 - PARTEA a VI-a Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publice

 - Titlul I Dispoziții generale

 - Titlul II Statutul funcționarilor publici

1. Legea nr. 202/2002 privind egalitatea de șanse şi de tratament între femei şi bărbați, republicată, cu modificările şi completările ulterioare;
2. Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare;
3. LEGEA nr. 554/2004 privind contenciosul administrativ, cu modificările și completările ulterioare;
4. Legea nr. 134/2010 privind codul de procedură civilă, republicat, Cartea I și Cartea a II-a, cu modificările și completările ulterioare;

**Candidatul va avea în vedere, la studierea actelor normative din bibliografia stabilită, pentru susținerea examenului, inclusiv republicările, modificările și completările acestora.**

|  |  |
| --- | --- |
|  **Șef serviciu,** **Serviciul de resurse umane,** **organizare, salarizare****Corina MĂRGAN** |  **Întocmit,** **Consilier I superior**  **Georgeta GRIGORESCU** |